text: Sag om falsk voldtægt udsat
  07 februar 2012 kl. 07.32
  Sagen mod en pige, der lavede en falsk anmeldelse om voldtægt på banegården i Fredericia, er udsat.
  I dag skulle sagen om en falsk anmeldelse om voldtægt på et toilet på Fredericia banegård være begyndt ved retten i Kolding.
  Men anklageren har bedt om udsættelse.
  - Det har vist sig, at bevisførelsen mod pigen vil tage to dage i stedet for én, som der oprindeligt var afsat tid til, siger anklager Birte Wirnfeldt til jp.dk.
  Tre indvandrer-drenge blev i september 2008 anmeldt af en dengang 15-årig pige.
  Hun sagde, at to af dem havde holdt hende fast, mens den tredje voldtog hende på toilettet. 
  To af drengene blev idømt to års fængsel og den tredje to år og tre måneders fængsel.
  Senere sagde pigen til broren til en af de dømte, at hun ikke var blevet voldtaget.
  Hun havde angiveligt haft sex med en af drengene for nogle småpenge.
  Derefter blev sagen genoptaget, og de tre blev for knap to år siden frifundet.
  Anklagemyndigheden kræver hende dømt til ambulant psykiatrisk behandling.
  Derudover vil pigen blive mødt med et erstatning om mere end 1,5 millioner kroner.
  